હું પુરુષોત્તમ પોપટ શ્રીહરિ હું છું નક્ષત્રોની ધરી સકળ વિશ્વ સંભાળું છું ને એક જ આંખે ભાળું છું  સકળ વિશ્વ મુજથી ઉદ્‌ભવે કાળ કરાલ મને અનુસરે શોક અશોકથી હું ઉપરે હા સાક્ષાત્કાર કર્યો મેં ખરે  મારાં અગણિત રૂપ થયાં અડધા ફાટીને ધૂપ થયાં બાકીના સાવ બિચારાઓ લો જીવતે જીવત સ્તૂપ થયા  સાંભાર મહીં હું કાંદો છું હું શરદ પૂનમનો ચાંદો છું હું નગરશેઠમાં ફાંદો છું હું તડપાતાળિયો વાંદો છું  હું લિસ્સે ગાલ સરકતું ટીપું (જનમ ધરીને અવર ન દીઠું) કીર્તન સૌ મારું કરજો મીઠું સકળ કાજ પરહરજો પીઠ્ઠુ  તનથી અક્કડ મનથી વાંકો ટીલાં તાણું મારું ફાંકો પીરસું લાગણીઓનો ગાંજો બોલો તમને છે કોઈ વાંધો?